Atom Heart Mother

Atom Heart Mother estas la kvina albumo de la angla rokgrupo Pink Floyd, surbendigita en la Studioj Abbey Road inter marto kaj aǔgusto 1970 kaj publikigata la 2-an de oktobro 1970.

 Artaj ecoj 
 Komponaĵoj 
Tiu albumo markas la evoluon de la grupo al progresiva roko kvankam ĝi enhavas multajn pecojn de psikedela rokmuziko.

La albumo malfermiĝas per longa instrumenta komponaĵo, pleniganta la unuan flankon de la disko, kunsubskribita de la grupo kun la avangarda muzikisto Ron Geesin, titolata "Atom Heart Mother" (la kanto donis sian nomon al la albumo). La komponaĵo dividiĝas je ses partoj:
 Father's Shout
 Breast Milky
 Mother Fore
 Funky Dung
 Mind Your Throats Please
 Remergence
Ĝi distingiĝas el ĉiuj aliaj kantoj de la grupo per la uzado de ĥoralo kaj de orkestro dank'al Ron Geesin, kiu enirigis la miksaĵon de klasikaj harmonioj kaj malharmonioj, kaj de kvazaǔ gregoriaj kantadoj kaj de rokmuziko, en la muzikaĵo verkata de Pink Floyd.
eta|Roger Waters dum koncerto en la universitato de Leeds, la 28an februaro de 1970, kie okazis unu el la unuaj prezentadoj de la titola kanto.
La dua flanko de la disko enhavas tri kantojn subskribitajn sole: "If" de Waters, trankvila kanto kun akustika gitaro, "Summer'68" de Wright, neniam muzikata koncerte, kaj "Fat Old Sun" de Gilmour, kiun li ofte deklaris esti sia preferata persona kompaĵo. La albumo finiĝas per kolektiva instrumenta komponaĵo "Alan's Psychedelic Breakfast", kiu dividiĝas je tri partoj:
 Rise and Shine
 Sunny Side Up
 Morning Glory

Ĝi enhavas sonojn surbendigitajn senpere en la kuirejo de Nick Mason. Ĝi omaĝas la koncertan intendanton de la grupo, Alan Stiles kiu estas ankaŭ videblas sur la kovrilo de Ummagumma.

 Kovrilo 
La kovrilo, kreita de Storm Thorgerson, iĝis tre fama: ĝi bildigas bovinon fotita de Thorgerson en Essex. La grupo estis petinta al Thorgersson fari "ion simplan" kaj li decidis surprizi la admirantulojn de avangarda muziko per la malplejebla psikedela kovriloJean Michel Oullion, Pink Floyd, Eldonejo Les carnets de l'info, 2009, p.161. La bovino, nomata "Lulubelle III""The%2020%20best%20album%20covers%20ever%20–%20Pictures%20–%20Music". Pink Floyd: Atom Heart Mother – "The 20 best album covers ever – Pictures – Music". Virgin Media. Alirita la 4an de Septembro 2012, do aperas sola sur la kovrilo, sen eĉ la nomo de la grupo aǔ la titolo de la albumo, kiuj nur skribiĝas ene.

 Surbendigo 
eta|En 1970, Wright komencis uzi tiun Hammond-orgeno M102, kiu ege aǔdeblas en la albumo.
Komence de 1970, la grupo revenis al Londono el Romo kie ili estis surbendiginta muzikon por la filmo Zabriskie Point de Michelangelo Antonioni. Ili komencis relabori kaj kompleti pecojn da muziko kiujn ne estis uzitaj por la filmo. En tiu tempo estis verkata "The violent sequence" kiu malfrue iĝis "Us and Them".

La grupo eniris en la Studioj Abbey Road kaj finis surbendigi la titolan komponaĵon en marto, sed sentis ke io mankis al la muziko. Ili decidis peti al Ron Geesin, avangarda muzikisto kiun ili estis konantaj dank'al Sam Cutler, la intendanto de la turneoj de la Rolling StonesMason, Nick (2004). Inside Out: A Personal History of Pink Floyd (New ed.). Widenfeld & Nicolson. ISBN 0-297-84387-7, P 135-138. Geesin decidis komponi orkestran muzikon dum la grupo estis foriranta turnee en Usono. En junio 1970, la surbendigo de la novaj pecoj de muziko, kun klasikaj muzikistoj malmulte helpemaj kaj malmulte ŝatantaj tiun avangardan muzikon, iĝis tre malfacila afero, sed finfine ebliĝis per la helpo de la ĥoralestro John Aldis. Geesin rakontas: "Ni trapasis sendormajn noktojn, tre angorajn (...) Mi ja ekvidis ke la grupo kaj la orkestro na estis samfazaj, sed mi ne estis orkestrestro. Tio malbone prognoziĝis, neniu sciis tion kio estis okazonta"Jean Michel Oullion, Pink Floyd, Eldonejo Les carnets de l'info, 2009, p.162.

 Akcepto kaj posteco 
Atom Heart Mother estis komerca sukceso: ĝi iĝis N°1 en la angla muzikaĵrangolisto.

La reakcioj de la kritikistoj estis tre diversaj. Alec Barel de la ĵurnalo Rolling Stone verkis negativan kritikon: "Se Pink Floyd serĉas novajn dimensiojn, ili ne trovis ilin tie"Dubro, Alec (10 December 1970). "Atom Heart Mother". Rolling Stone. Alirta la 22an de Julio 2017..

Stanley Kubrick petis uzi la muzikon por sia filmo A Clockwork Orange, sed la grupo rifuzis, ĉar Kubrick ne certis pri tiuj pecoj da muziko kiujn li estus uzonta, kaj pri tio kion li estus faronta per iliManning, Toby (2006). The Rough Guide to Pink Floyd (1st ed.). London: Rough Guides. ISBN 1-84353-575-0 p.64..

La anoj de la grupo gardis malbonan memoron de tiu albumo. Waters pretendis ke li preferus ke la albumo estu "ĵetata en rubujon, kaj neniam ankoraŭ aŭskultata de iu."Schaffner, Nicholas (1991). Saucerful of Secrets (Unua eld.). Sidgwick & Jackson. ISBN 978-0-283-06127-1. p.144. Gilmour diris en 1994 al la ĵurnalo Mojo magazine ke "Tiam, ni opiniis ke Atom Heart Mother, kiel Ummagumma, estis etapo al io alia. Nun, mi opinias ke ni estis marĉantaj blinde en mallumo"Artikolo sur Mojo Magazine (franclingva):  

 Kantaro 
 Flanko A 
 N°  Titolo  Verkisto(j)  Ĉefkantisto(j)  Daǔro 1  Atom Heart Mother  Gilmour, Mason, Waters, Wright, Geesin  23'44

 Flanko B 
 N°  Titolo  Verkisto(j)  Ĉefkantisto(j)  Daǔro 2  If  Waters  Waters  4'31 3  Summer '68  Wright  Wright  5'29 4  Fat Old Sun  Gilmour  Gilmour  5'24 5  Alan's Psychedelic Breakfast  Gilmour, Mason, Waters, Wright   13'00

 Muzikistoj 
 David Gilmour: Gitaroj, kantado, kaj basgitaro kaj drumo (en Fat Old Sun)
 Nick Mason: Drumo, frapinstrumentoj
 Roger Waters: Basgitaro, kantado, akustika gitaro (en If)
 Richard Wright: Klavaro, kantado

Aldonaj muzikistoj:
 EMI Pops Orchestra: Latunaj blovinstrumentoj, Orkestro
 Haflidi Hallgrimsson: violonĉelo
 Ĥoralo de John Alldis: kantado
 Alan Stiles: voĉo (en Alan's Psychedelic Breakfast )

 Referencoj 

Kategorio:Muzikalbumoj de Pink Floyd